***Өзiн-өзi тану сабағының жоспары***

*Мектеп:* «Қарағанды қаласы №86 жалпы білім беретін орта мектебі» КММ

*Мерзiм:*30.04.2020ж., № 32 сабақ

*Тақырып:* Әсемдік әлемінде

*Құндылық*: Дұрыс әрекет

*Қасиеттер*: сыйластық, құрметтеу, ақкөңілділік

*Мұғалiм:* Касаинова Г.А.

*Класс*: 2 «Ә»

*Оқушылар саны*: 12 (1, 2-топ)

|  |  |
| --- | --- |
| **Сабақ мақсаты:** жалпыадамзаттық құндылықтарды өмірлік бағдар ретінде ұғындыра отырып, оның өмірдегі үйлесімділік пен әсемдіктің негізі екенін түсіндіру.  **Міндеттері:**   * өмірдегі үйлесімділік пен әсемдіктің мәнін жалпыадамзаттық құндылықтармен байланыстыра отырып ұғындыру; * дұрыс ой, жақсы сөз, жақсы іс жасау дағдыларын дамыту; * айнала қоршаған ортаны құрметтей отырып, сыйластыққа, ақкөңілділікке тәрбиелеу. | ***Ресурстар:***  өзін өзі тану оқулығы, дәптері, пректор, компьютер |
| Сабақ барысы:   1. **Ұйымдастыру кезеңi.**   «5 Т» ережесі бойынша білім алушыларды сабаққа даярлау:   * 1. Тәртіп   2. Талап   3. Тыныштық   4. Тазалық   5. Татулық * *Барлық ойымыз, сөзіміз, ісімізді осы ережеге бағындырайық.*  1. **Үй тапсырмасын тексеру**   *108-109 бб.,* ***«Патшаның қызы неге бақытсыз?..»*** *Өсиет әңгіме*  Сұрақтар:   * Өсиет әңгіме не туралы? *(жақсы ойдың көңілге жағымды әсері туралы)* * Кіші қыздың бақытының сыры неде? *(жақсылықтарды жазуында)* * Мәтіндегі «Өмір айна сияқты» деген ойды қалай түсінесіңдер? *(өмірдің жақсы жақтарын ойласаң, өмір әдемі, мәнді болады)* * Үлкен қызға қандай құндылықтар мен қасиеттер тілер едің? *(болмашы әділетсіздіктерді ойламай, айналаңа ақкөңілділікпен, сыйластықпен дұрыс әрекет жаса)* * «Өмірде не іздесең, соны табасың» дегенге сенесіңдер ме? Неліктен? *(Біз өмірде қалаған дүниемізге ұмтыламыз, сондықтан айналамыздан соны көреміз. Себебі жан дүниемізбен соған сенеміз.)* * Өзің өмірден көбінесе қандай қасиеттерді, жағдайларды іздейсің? Сол кезде ішкі жан дүниең қандай болады? *(Біз бір-бірімізге сыйластықпен, құрметпен, ақкөңілділікпен қараймыз. Соның арқасында ішкі жан дүниеміз бақытқа кеңеледі, айналамыз қызықты болады.)*   **Түйін:** Ендеше балалар, өмірдің жақсы жақтарын ойлап, айналаңа ақкөңілділікпен, құрметпен, сыйластықпен дұрыс әрекет жасасақ өмір әдемі көрінеді, ішкі жан дүниеміз шат-шадыман, бақытты боламыз. | *«5-Т» ережесін еске түсіру* |
| **Дәйексөз**  *«Дүниені түзеткің келсе, әуелі өзің түзел» /Ақселеу Сейдімбек/*  Мұғалім жатқа айту;  Білім алушылар дауыстап оқу.   * *Балалар, дәйексөздің мағынасын қалай түсінесіңдер?* * *Өзімізді түзету үшін не істеу керек?*   **Мұғалімнің түсіндіруі:**  *Адамның жан дүниесі айналамыздағы дүниенің шағылысуы, бейнесі. Оны сезіне білген адам әрқашан дұрыс әрекет жасайды. Ендеше айналамызға ақкөңілділікпен, сыйластықпен, құрметпен қарасақ соны сезінеміз.*  Дәйексөзді дәптерге жазу.  2-4 білім алушы жатқа айту. |  |
| **Әңгiмелеу**  **Бақыт**  (Ертегі)  Бір күні Бақыт орманда келе жатып байқаусызда шұңқырға құлап кетті де жылай бастады.  Жақын маңда адамның өтіп бара жатқан дыбысын естіген Бақыт көмек сұрап айқайлады: «Қайырымды адам! Менің мына жерден шығуыма көмектесші».  «Сен маған бұл үшін не бересің?» - деп сұрады адам.  «Сен не қалайсың?» - деп сұрады Бақыт.  «Мен теңізге қарап тұрған зәулім, қымбат үйім болғанын қалаймын».  Бақыт адамға үй берді, ал адам үйіне қарай жүгіре жөнелді де, Бақытты ұмытты.  Бақыт шұңқыр ішінде жылап отырды.  Жанынан екінші адам өтіп бара жатқанын естіп, айғай салды:  «Қайырымды адам! Маған көмектесші».  «Сен маған не бересің?»  «Сен не қалайсың?» - деп сұрады Бақыт.  «Мен бірнеше әдемі де қымбат машиналарым болғанын қалаймын».  Бақыт адамға қалағанын берді, адам қатты қуанғанынан Бақытты ұмытып, өз жөніне кетті.  Бақыттың үміті мүлдем үзілді.  Кенет үшінші адамның аяқ басқаны естіліп, Бақыт айғай салды:  «Қайырымды адам! Мені мына жерден шығаршы!».  Адам Бақытты шығарды да өз жөніне кетті. Бақыт қатты қуанып, адамның артынан ілесті:  «Адам! Маған көмектескенің үшін не қалайсың?»  «Маған ештеңе керек емес» - деп жауап берді адам.  Содан бері Бақыт адамның артынан ешқашан қалмастан ілесіп келеді.  Сұрақтар:   * Ертегі не туралы? (қиыншылыққа тап болған Бақыт) * Бірінші, екінші жолашушылардының әрекеті қандай болды? Неліктен?(тәкаппарлық танытып, көздегеніне жетті де уәдесін ұмытты) * Қай жолаушының іс-әрекеті ұнады? * Өзің осындай жағдаятқа тап болсаң қалай жасар едің?   ***Түйін:***  Біз әрқашан да бір-бірімізге қол ұшымызды беруге, ақкөңілділікпен жақсы іс жасауға, өз-ара сыйластықпен өмір сүріп қайырымды болу керекпіз. Әр атқарған ісімізді шың ниетпен, риясыз, адал жасаған адам айналасына да әдемілігімен, мейірімділігімен тартымды болады, қуанышқа кеңеледі. Ондай адамның жанында жақсылық болады. |  |
| 1. **Шығармашылық жұмыс, топтық жұмыс.**   **Жағдаятты оқып, сұрақтарға жаап беру.**  *Атасы мен немересі саябақ ішімен келе жатты. Олардың алдынан шалшық су кездесті. Немересі оның иісінің жаман екенін айтып, атасына басқа жолмен жүруді ұсынды.*  *Атасы: «Балам, өмірде жаман нәрсе жоқ, тек қана оған сенің қалай қарағаныңда, сенің оған деген қатынасыңда», - деді.*  *Алайда немересі атасының сөзіне түсінбей ойланып қалды...*   * *Сендер немересіне жағдайды қалай түсіндірер едіңдер?* * *Өздерің жақсы нәрсені қайдан, қалай іздейсіңдер?*   ***Түйін:***  *Барлық кезде де адам баласының ойы, ниеті таза болып, жақсылыққа бағытталса, жеңіс те, жақсы нәтиже де, сәттілік те соның жағында болады. Сондықтан өмірде жаман нәрсе жоқ, тек қана оған сенің қалай қарайтының да, сенің оған деген қатынасың да ой, ниет тазалығы, оның жақсылыққа бағытталуында.*  **Суреттер бойынша жұмыс.**  *Суреттегі балалардың іс-әрекеттерін талқылаңдар. Олардың әрекеті дұрыс болуы үшін қандай кеңес берер едіңдер?*  1-суретте: Велосипед теуіп бара жатқан бала жолда құлап, аяғын жарақаттап алып жолдың шетінде отыр. Қасынан өзі қатарлы бала сынап қарап кетіп бара жатыр. Баланың ойы: «Дұрыс тебе алмасаң, несіне тебесің?»  2-суретте: Құлап қалған баланың қасынан өтіп бара жатқан бала оған жақындап сөйлеп тұр. Баланың ойы: «Не болды?»  3-суретте: Құлап қалған баланың қасынан өтіп бара жатқан бала тоқтап, оған жанашырлықпен қарап, телефонмен сөйлесіп тұр. Баланың телефонынан: «Жедел жәрдем қажет» деген сөз шығып тұр.  4-суретте: Велосипед теуіп бара жатқан бала жолда құлап, аяғын жарақаттап алып, жолдың шетінде отыр. Қасынан өзі қатарлы бала жәй қарап өтіп бара жатыр.  ***Түйін:***  *Айнала қоршаған ортада болып жатқан жағдайларға немқұрайды қарап, немкетті қатынас жасауға болмайды. Біз әрқашан да бір-бірімізге қол ұшымызды беруге, ақкөңілділікпен жақсы іс жасауға, өз-ара сыйластықпен өмір сүруіміз қажет.*  *Біз күнделікті өмірде ар-ұятымызға сүйенсек, онда біздің ісіміз дұрыс әрекет болады.*  *Әрбір ісімізде бастаушымыз – шындық, қолдаушымыз – сүйіспеншілік болып, ешкімге, ешнәрсеге қиянат жасамасақ, онда біздің жан дүниеміз тыныш болады.* |  |
| 1. **Топпен ән айту.**   **«Әрқаша күн сөнбесін!»**  Өлеңін жазған: Лев Ошанин  Әнін жазған: Александр островский  Аударған: Ізма Мәмбетов,  Қабдікәрім Ыдырысов  Күн әдемі, көк әлемі,  Бұл суреті жас баланың.  Ақ қағазға салған өзі,  Жазылған бар сөзі:  *Қайырмасы:*  Әрқашан күн сөнбесін,  Аспаннан бұлт төнбесін,  Қасымда болсын мамам,  Болайын мен де аман.  ***Сұрақ:***  1.Өлең не туралы айтылған?  2.Өлеңді орындағанда қандай сезімде болдыңыздар?  ***Түйін:*** *Балалар, күн бізге риясыз нұрын шашып, барлымызға сүйіспеншік, жақсы көруді үлгі етуде. Біздің жан дүниеміз де соны қалайды. Сондықтан бақытты өмір кешу үшін айналамызға сүйіспеншілікпен, сыйластықпен, құрметпен қауымыз керек.* |  |
| 1. **Үй тапсырмасы.** 2. 33-сабақ. Екі дос. Аңыз әңгіме (112-114 б) – түсініп оқу; 3. Жұмыс дәптеріндегі тапсырманы аяқтау (32-сабақ) |  |
| 1. **Соңғы тыныштық сәтi.**   Жүректен-жүрекке.  Балалар шеңберге тұрып, ата-анасына, туыстарына, достарына, жақындарына деген сүйіспеншілік сезімдерін жақсы тілектерімен білдіреді:  - Аяулы анама ұзақ ғұмыр тілеймін.  - Құрметті ұстазыма зор денсаулық тілеймін.  - Сыныптастарыма бақытты өмір тілеймін.  - Еңбекшіл достарыма қажымас қайрат тілеймін.  Сұрақ:   1. *Тілегіңді білдіріп тұрғанда қандай сезімде болдың?*   *Түйін:*  *Басқалардың бізге жақсы қатынас жасағанын қаласақ, өзіміз де оларға сүйіспеншілікпен қарап тілектерімізді айтып отырайық.*  *Әр күніміз қызықты, қуанышты болуы өзімізге байланысты. Ендеше айналамызға ақкөңілділікпен, сыйластықпен, құрметпен қарасақ соны сезінеміз.* | Балалар тілектерін айтып тұрған сәтте фондық әуен қосу.  Волшебная – музыка.  https://audio-vk4.ru/?mp3=Музыка+–+детская+фоновая |